Детски приказки за благодарността
2025-11-22 15:00 - 16:00 (Europe/Moscow)
10.00 ч. – Молитва за БЪЛГАРИЯ!
11.00 ч. – Занимание „Българските писмености” – ръководител Диана Митева.
13.00 ч. – Братски обяд
14.00 ч. – Възможност за разглеждане на къщата на ул. Опълченска 66 и степента й на завършеност. Разказ от първо лице.

Житен режим 2026 в Благость
2026-01-20 18:00 - 21:00
🕊️ПОКАНА 🕊️
Подготовка за
🌾 ЖИТЕН РЕЖИМ 2026 🌾
Пеем, свирим, рисуваме за благословение на лимец
мил и благ, който ще ни свърже с ангелите пак 😇😇😇
20.01 и 22.01 18-21.00 ч.
Пространство за гости БЛАГОСТ, кв. Изгрев , ул. Елемаг 19, блок 309
Моля заявете присъствието си на нашите телефони или вайбър 0878 44 00 27 и 0879 69 01 73 Елена Тара

Пакетче лимец с любов за житния пост през 2026 г.
2026-01-24 - 2026-01-25
БЛАГОТВОРИТЕЛНА акция:
ПАКЕТЧЕ
ЛИМЕЦ С ЛЮБОВ
ЗА ЖИТНИЯ ПОСТ
На 24 и 25 януари 2026г. в Братския център в София на ул. Щерю Атанасов“2 ще пакетираме златен лимец, засят с благословение за светлина, мир и хармония в плодородното землище на село Кочево, Пловдивско от семейното стопанство „НАСЕЯ“. Докато пълним пакетчетата, ще пеем, ще обменяме светли мисли, ще влагаме в семенцата пожелания за сила, здраве и благодат.
В седмицата преди житния режим в Братския център на ул. “Щерю Атанасов“2 ще раздадем по пакетче ЛИМЕЦ С ЛЮБОВ на всеки, който си го е поръчал.
Заявете ПАКЕТЧЕ ЛИМЕЦ С ЛЮБОВ на сестра Божидарка Бахметьева: 0879578505, Bahmetieva@abv.bg
Към заявката добавете име и телефон за връзка;
Краен срок на заявка: 20.01.2026 г, вторник
Зрънцата златен лимец са дарение от стопанство „НАСЕЯ“.
Молим при отказ да ни уведомите своевременно! Всеки може да заяви по един пакет от 1 кг лимец. Количеството е ограничено и ще е чудесно с разумност да го оползотворим!

Езикът на живата природа - Концерт на ансамбъл "Хармония"
2026-01-31 - 2026-02-01
Заповядайте на Здравей, Здраве – Габрово в събота и неделя (31 януари, 01 февруари)
Ще има и концерти – на формация “”Братята и сестрите”” и Константин Кучев в събота, в неделя – ансамбъл “Хармония” – музика от Учителя и класическа музика.
🎵 Знаете ли, че музиката…
✨ 1. Намалява стреса
След около 20 минути слушане на музика нивата на стрес намаляват, тялото се отпуска и дишането се успокоява.
🧠 2. Подобрява паметта и мозъчната дейност
Музиката активира различни зони в мозъка едновременно и може да „събужда“ спомени – включително при хора с деменция и Алцхаймер.
❤️ 3. Подкрепя сърцето
Бавната и хармонична музика синхронизира пулса и дишането, понижава кръвното налягане и подпомага сърдечното здраве.
😌 4. Намалява болката
Музиката стимулира отделянето на ендорфини – естествените обезболяващи на организма.
🌱 5. Подпомага емоционалния баланс
Има положителен ефект при тревожност, депресия и емоционално напрежение.
Защото…
,,СВОБОДА Е ДА ЗНАЕШ, ЩАСТИЕ Е ДА СИ ЗДРАВ!”
Концерт “Пристан на Душата” – Братята и Сестрите

Програма Здравей, Здраве – Габрово

„Здравей, здраве – Габрово“ празнува 10 години път към по-здрав и осъзнат живот
Има събития, които не просто се случват, а стават причина да направиш съзнателни избори в името на здравето и духът си. Събития, които събират хора, идеи и смисъл. Такъв вече десет години е фестивалът „Здравей, здраве“ – Габрово, който на 31 януари и 1 февруари 2026 г. ще отбележи своя 10-годишен юбилей в зала „Възраждане“, с домакинството на Община Габрово.
През годините фестивалът се утвърди като пространство за знание, срещи и личен опит, посветено на здравословния начин на живот във всичките му измерения – физическо, емоционално, ментално и духовно. В него се срещат лектори, терапевти и практици от цялата страна, както и хора, които търсят осъзнат избор, вдъхновение и по-здравословен начин на живот.
Неслучайно именно „Здравей, здраве“ – Габрово дава началото на фестивалната година в страната. Габрово – градът на първите и географският център на България, носи в себе си символиката на баланс, свързаност и движение напред.
Юбилейното издание отново ще се проведе под мотото „Свобода е да знаеш, щастие е да си здрав!“ и ще предложи двудневна програма от лекции, практически занимания, срещи с водещи специалисти и музикални концерти. Посетителите ще могат да разгледат и базар на еко и био продукти, а в съботния ден в Ритуалната зала на Община Габрово от 13:30 до 16:30 за най-малките гости са подготвени специални занимания за деца. В съботния ден на площад „Възраждане“ Ви очаква и превърналия се в традиция Български фермерски пазар с участието на родни фермери и земеделци.
Десетото издание на „Здравей, здраве“ – Габрово е повод за равносметка, но и за продължаване на една жива мисия – да създава информираност, да насърчава личната отговорност към здравето ни и природата и да изгражда устойчива, свързана и будна общност. Входът за всички лекции, практики, базар и концерти е свободен, защото здравето е ценност, която трябва да бъде достъпна за всеки, а концепцията на фестивалите „Здравей, здраве“ в България, стартирала в Пловдив преди 15 години, е „безплатно, доброволно, споделено“ и се случва в 36 града в страната, ежегодно започвайки от Габрово. А за всички, които няма да имат възможност да присъстват на място, фестивалът ще се излъчва на живо в YouTube канала „Аз избрах…“ и на Фейсбук страницата „Здравей здраве – Габрово“, за да достигне до още повече хора.
Вече десет години фестивалът „Здравей, здраве“ събира всички, които вярват, че промяната започва отвътре, с едно осъзнаване, една усмивка, една крачка към по-смислен и по-пълноценен живот в името на избора, знанието и свободата ни.
Всички сте поканени! Присъединете се и вие към тази красива традиция, за да споделим заедно дните, в които Габрово живее в пулса на светлината, осъзнатостта и заедността. Защото „Свобода е да знаеш, щастие е да си здрав!“
Фестивалът „Здравей, здраве“ – Габрово се организира от Фондация „ОТ БГ“ и клуб „Озарение“

Алхимичните тайни на Солта
2026-01-31 17:30 - 19:00
Здравейте, тази събота на 31.01.2026г. от 17.17ч. ще споделим окултните методи за работа със солта.
Също така, който не е успял да си вземе от “нашата” хубава българска сол, може да го направи тогава.
Всяко Дихание на слави Господа.🕊
гр. София, Братски център, ул. „Ген. Щерю Атанасов“ 2

Мястото на Сестрите има нужда от сериозна подкрепа за пролетното почистване
2026-03-21
Приятели, дворът на Мястото на Сестрите има нужда от сериозна подкрепа за пролетното почистване
Дейностите по укрепването на покрива на бялата къща и разчистването на тавана съвсем естествено са направили и много боклук. Дворът сега е пълен със стари дъски, остатъчни строителни материали, боклук от тавана, който буквално е струпан на купове и се разнася от вятъра и котките. Нашето братско-сестринско място, парченцето оцеляло от Изгрева, има нужда от дружната ни грижа.
На 21.03., събота, организираме бригада на Мястото на Сестрите. Може да носите ръкавици или найлонови чували за боклука. Имаме нужда от братска подкрепа. Ще е чудесно някой да донесе електрически трион.
Очакваме ви на 21.03., събота от 10.00ч., когато ще започнем с Наряд.
За обяд ще хапнем ангелска супа в чинийки, които май са от Салона на Изгрева, ще ви покажем столовете с котвата, които май също са от Салона и автентичния самовар, който са носели братята и сестрите при походите в планината, за който ще търсим съвет как да го възстановим, така че отново да пием от сладката братска вода.
И още тайни криеше Тавана на Елена Андреева, но за тях, като му дойде времето…
21.03. от 10.00ч. Мястото на Сестрите

22-ри март в Добърско
2026-03-22
Здравейте мили приятели,
С радост ви каним на 22-ри март в “Изгревът на любовта”, с. Добърско да посрещнем заедно с песни, молитви и Паневритмия Духовната нова година.
ПРОГРАМА
Ще се съберем в 06:30 ч. за посрещане изгрева на слънцето с духовен наряд за мир.
Окултни упражнения
08:00 ч. Паневритмия
09:30 ч. Споделена закуска
10:00 ч. Беседа “Новораждане” СБ 14.08.1935, Седемте рилски езера
12:30 ч. Обяд и братско общение.
Възможност за настаняване на 21.03 в къща за гости в селото.
За повече информация:
тел.: 0885003385, Вяра

Духовен наряд по случай Празника на Пролетта (Духовната нова година), 22 март 2026 г.
2026-03-22
Мото: НОВОРАЖДАНЕТО Е НЕПРЕРИВЕН ПРОЦЕС
Начало: 6:00 часа

„В начало бе Словото“ – песен
Формула: „Милостиви, Святи и Благи Господи, изяви ми Светлината на Твоето Лице, да сторя Твоята Воля“.

(Из беседата: „Чистота и святост“, СБ във Велико Търново от 26 август 1925 г., от книгата „Наряд и упътвания от Учителя, дадени на учениците от Всемирното Бяло Братство“, първо издание, стр. 12)

Молитва на Триединния Бог
„Вехади“ – песен
Формула: „Сърцето ми е топло, душата ми е свежа, умът ми е светъл, духът ми е крепък, защото живея в закона на Любовта, в която няма никаква измяна“.

(Из беседата: „Изтълкувай ни тази притча“, НБ от 15 май 1921 г., от книгата „Новият човек“, София, 1947 г., стр. 182)

„Изгрява ден тържествен“ – песен.
Молитва „Мисията на Учителя“.
„Бершит Ба“ – песен.
Прочит от Евангелията:

Матей 6:19 – 22; 18:18
„Недейте си събира съкровища на Земята, дето молец и ръжда ги разваля и дето крадци подкопават и крадат. Но събирайте си съкровища на Небето, дето ни молец, нито ръжда ги разваля, и дето крадци не подкопават, нито крадат. Защото, където е съкровището ви, тамо ще бъде и сърцето ви. Светило на тялото е окото; и тъй, ако е окото ти чисто, всичкото ти тяло светло ще бъде.“
„Истина ви казвам: каквото вържете на Земята, вързано ще бъде на Небето; и каквото развържете на Земята, развързано ще бъде на Небето.“
Марко 10:17 – 27
„И когато излезваше на пътя, притече се някой си, та коленичи пред Него и Го питаше: „Учителю благий, що да сторя, за да наследвам Живот Вечен?“. А Исус му рече: „Що Ме наричаш благ? Никой не е благ, тъкмо един Бог. Заповедите знаеш: „Не прелюбодействай!“; „Не убивай!“; „Не кради!“; Не свидетелствай на лъжа!“; „Не обиждай!“; „Почитай баща си и майка си!“. А той отговори и рече Му: „Учителю, всичко това опазих от младостта си“. А Исус, като го погледна, възлюби го и рече му: „Едно ти не достига: иди, продай все, що имаш, и раздай го на сиромасите; и ще имаш съкровище на Небето; и дигни кръста и ела, та Ме последвай“.
Но той се оскърби за тая дума, и отиде си нажален; защото имаше имот много.
А Исус погледна около Си и казваше на учениците Си: „Колко мъчно ще влязат в Царството Божие тези, които имат богатство?“. А учениците Му се смайваха за Неговите думи. И Исус пак отговори и рече им: „Чада, колко е мъчно да влязат в Царството Божие тези, които имат надеждата си на богатството? По-лесно е камила да мине през иглени уши, а не богат да влезе в Царството Божие“. А те се твърде много удивяваха и говореха помежду си: „И кой може спасен да бъде?“. А Исус погледна на тях и рече: „У человеците е невъзможно; но не у Бога; защото у Бога всичко е възможно“.
Лука 20:34 – 38; 24:49
„А Исус отговори и рече им: „Чадата на този век женят се и за мъж отиват. А които се сподобят да получат онзи Век и Възкресението от мъртвите, нито се женят, нито за мъж отиват: защото не могат вече ни да умрат, понеже са равноангелни; и като са Синове на Възкресението, Синове Божии са. А това, че мъртвите възкръсват, и Мойсей го изяви при къпината, когато назоваваше Господа „Бога Авраамова, и Бога Исаакова, и Бога Яковова“. А Бог не е Бог на мъртвите, но на живите; защото всички са живи при Него.“
„И ето, Аз провождам върху вас Обещанието на Отца Си; а вие седете в града Йерусалим, докле се облечете със сила от горе.“
Йоан 3:1 – 15
„Имаше някой человек от фарисеите, на име Никодим, началник юдейски. Той дойде през нощ при Исуса и рече Му: „Рави, знаем, че от Бога си дошъл Учител; защото никой не може да прави тези знамения, които Ти правиш, ако не е Бог с него.“
Отговори Исус и рече му: „Истина, Истина ти казвам: Ако се не роди някой изново, не може да види Царството Божие“.
Казва му Никодим: Как може стар человек да се роди? Може ли вторий път да влезе в утробата на майка си и да се роди?“. Отговори Исус: „Истина, истина ти казвам: ако се не роди някой от вода и Дух, не може да влезе в Царството Божие. Роденото от плътта – плът е, а роденото от Духа – Дух е. Недей се чуди, че ти рекох: Трябва да се родите изново. Вятърът вее, дето ще; и гласа му чуеш, но не знаеш отде иде и къде отива: така е всякой, който се е родил от Духа“. Отговори Никодим и рече Му: „Как може да бъде това?“. Отговори Исус и рече му: Ти си учител израилев – и не знаеш ли това? Истина, Истина ти казвам, че това, което знаем – казваме; и това, което сме видели – свидетелстваме; и свидетелството ни не приемате. Ако земните работи ви рекох – и не вярвате, как щете повярва, ако ви река Небесните? И никой не е възлязъл на Небето, тъкмо този, който е слязъл от Небето, Син Человечески, Който е на Небето. И както Мойсей издигна змията в пустинята, така трябва да бъде издигнат Син Человечески, за да не погине всякой, който вярва в Него, но да има Живот Вечен.“

Беседа: „Новораждане“, СБ от 14 август 1935 г., Седемте рилски езера.
„За Небесния Цар“ – песен.
Формула:

„Никоя сила в света не е в състояние да спъне моето растене!
Никоя сила в света няма право да спъва моето Божествено растене!
В Божествения план е аз да раста в Добродетелта.
В Божествения план е аз да възраствам в Божията Правда.
В Божествения план е аз да живея в Божията Истина.
В Божествения план е аз да цъфтя в Божията Мъдрост.
В Божествения план е аз да узрея в Божията Любов.
Следователно аз съм на Пътя на Истината и на Божествения Живот.
Туй право никой не може да ми го отнеме. То е мое собствено право.
Дето е Господ, там съм и аз.“
(Из беседата: „Значението на ръцете и пръстите“, XV лекция на ООК от книгата „Положителни и отрицателни сили“, изд. София, 1923 г., стр. 28 – 29)
Нарядът е изготвен от братската група на Русе.

Работна бригада в събота (04.04.2026г) в Международния Братски Център
2026-04-04
Предлагам в събота (04.04.2026г) от 10.00 часа да работим в Международния Братски Център
Планирани дейности:
• Полагане на изолация по терасите и козирката
• Дюбелиране и шпакловане бордовете на терасите
• Подготовка за полагане на замазка на терасите
• Почистване шахтата на подемника за книги
• Почистване на обекта
Стефан Трифонов

Къщата на ул. Опълченска 66 е отворена на Цветница - тази неделя, 5 април
2026-04-04 - 2026-04-05
Всяка СЪБОТА, от 10 часа – Къщата на ул. Опълченска 66 е отворена за своите посетители от близо и далеч.
Ако живеете в София, или сте по работа, или просто минавате през града, добре сте дошли при нас.
Ако все още не сте довели своите деца и внуци, или майки и баби, батковци, татковци и дядовци, елате заедно, за да се докоснете до историята на тази къща и софийския квартал Ючбунар, ще ви разкажем за живота на хората в къщата, и ще бъдем заедно.
На Цветница – тази неделя, 5 април – елате всички, за да сме ЗАЕДНО. Къщата ще е отворена от 10 часа за посетители, а от 12 часа ще се насладим с виртуозната музика на нашите приятели от Ансамбъл ХАРМОНИЯ.
Очакваме ви на ул . Опълченска 66, в София.
31

На 17 май 2026 г. в Парк-хотел „Москва“ в София ще се състои кръгла маса, посветена на 90-годишнината от драматичните събития останали в паметта на Братството като Втората Голгота
2026-05-17
На 17 май 2026 г. в Парк-хотел „Москва“ в София ще се състои кръгла маса, посветена на 90-годишнината от драматичните събития през 1936 г., останали в паметта на Братството като Втората Голгота.
Програмата включва два тематични модула:
11:00 – 13:00 ч. | Първи модул
Георги Христов – Анатомия на удара през 1936 г.
Николай Поппетров – Десните движения в България през 30-те години на ХХ в.
Жоржета Назърска – Православната църква и кръгът „Бог и България“
Антоанета Янкова – 1936 година в историята на Паневритмията
13:00 – 14:00 ч. | Почивка
14:00 – 16:00 ч. | Втори модул
Георги Христов – „The Mighty I AM Presence“ – печатът на Присъствието
Димитър Калев – Мистерията на Втората Голгота
Йордан Стоянов – Астрологичното небе на 12 май 1936 г.
Ще бъдат разгледани историческият контекст, духовният смисъл и свидетелствата, свързани с 1936 година.
Молим желаещите да присъстват да заявят участие по имейл geotoni@abv.bg, като посочат:
име, телефон за връзка, град и брой присъстващи.

Програма по случай Рождения ден на Учител на Опълченска 66
2026-07-11 08:00 - 17:00
Здравейте приятели, тази събота 11 юли – къщата на ул. “Опълченска” 66 ще бъде отворена от 09.30 ч., до 17.00часа.

По случай празника, сме приготвили личен екземпляр за всеки един гост от юбилейната беседа “За Слава Божия”, изнесена от Учителя точно преди СТО години, на 11 юли 1926г.
Ще се радваме на времето и споделянето ни, ЗАЕДНО!

НАЦИОНАЛНА НАУЧНА КОНФЕРЕНЦИЯ: Рила планина в Словото и живота на Братството
2026-09-04 - 2026-09-05
НАЦИОНАЛНА НАУЧНА КОНФЕРЕНЦИЯ
РИЛА
В СЛОВОТО И ЖИВОТА НА БРАТСТВОТО
4 – 5 септември 2026
Варна
ПЪРВО ИЗВЕСТИЕ
Дами и господа,
братя и сестри,
скъпи приятели,
Като релеф тя възвисява погледа, като символ вдъхновява поетите, като тайнство посвещава пророците – това е Планината. Исторически всяка култура, всяка духовна традиция и школа, всеки храм имат свой свещен връх, от който общуват с боговете си. Дори цялата човешка цивилизация след потопа начева своето битие върху една легендарна планина. А и великата мистерия на човешкото спасение се разиграва също върху едно възвишение.
Близо преди век Учителя Беинса Дуно (Петър Дънов) превърна Рила планина в неръкотворен храм на своята Школа и в принебесен дом на Бялото братство. Тайно или явно край Седемте рилски езера и на Мусала той възвести възраждането на християнските мистерии и практиките на новото посвещение.
Издигната сякаш наново чрез силата и живота на Учителовото слово, днес Рила стои в българската духовна култура като възвишение, от което може да се гледа към миналото и бъдещето на човечеството. Свещените предания твърдят, че в дните на сътворението йерархията на Властите (Елохими) танцували върху неустроената Земя и така се образували пропастите и планините. На този продължаващ „танц“ е посветена тазгодишната научна конференция.
Организационен комитет
ОРГАНИЗАЦИОНЕН КОМИТЕТ
Димитър Калев
проф. Жоржета Назърска
Мирослав Бачев, д-р
Деян Пенчев, д-р
Спаска Миховска
Галя Маджарова
Георги Христов
КОНФЕРЕНЦИЯ ТЕМИ
o Планините в окултните и културни традиции
o Рила в Словото на Учителя
o Рила в живота на Бялото братство – идейни и исторически аспекти
o Мистерията Елбур от 1936 г.
КОНФЕРЕНЦИЯ ФОРМАТИ
• Пленарни сесии
• Кръгли маси
• Сборник научни доклади
КОНФЕРЕНЦИЯ ЗАЯВКА ЗА УЧАСТИЕ
Краен срок за изпращане на резюмета:
14 юни 2026
Адрес за кореспонденция:
имейл: dimitar@kalevi.eu
тел.: +359 888321392
+359 888865418

Conference 2026_RILA_First call
